CELEX: 62012TN0041
Language: mt
Date: 2012-01-27 00:00:00
Title: Kawża T-41/12: Rikors ippreżentat fis- 27 ta’ Jannar 2012 — LS Fashion vs UASI — Sucesores de Miguel Herreros (L’Wren Scott)

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/18
            
         Rikors ippreżentat fis-27 ta’ Jannar 2012 — LS Fashion vs UASI — Sucesores de Miguel Herreros (L’Wren Scott)
   (Kawża T-41/12)
   2012/C 109/41
   Lingwa tar-rikors: l-Ingliż
   
      Partijiet
   
   
      Rikorrenti: LS Fashion, LLC (Wilmington, l-Istati Uniti) (rappreżentanti: R. Black u S. Davies, Solicitors)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Sucesores de Miguel Herreros, SA (La Orotava, Spanja)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjonijiet tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-24 ta’ Novembru 2011 fil-Każ R 1584/2009-4;
            
         
               —
            
            
               tannulla d-deċiżjoni tad-Diviżjoni tal-Oppożizzjoni, sa fejn tilqa’ l-oppożizzjoni;
            
         
               —
            
            
               tawtorizza r-reġistrazzjoni tat-trade mark Komunitarja Nru 5190368 fit-totalità tagħha; u
            
         
               —
            
            
               tikkundanna lill-Uffiċċju u lill-parti l-oħra fil-proċedimenti għall-ispejjeż tagħhom u dawk tar-rikorrenti sostnuti fil-proċedimenti quddiem l-Uffiċċju u l-Qorti Ġenerali.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark verbali “L’Wren Scott”, għal prodotti fil-klassijiet 3, 9, 14 u 25 — Applikazzjoni għal trade mark Komunitarja Nru 5190368
   
      Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra fil-proċedimenti quddiem il-Bord tal-Appell
   
      Trade mark jew sinjal invokat: applikazzjoni għal trade mark Spanjola Nru 1164120 tat-trade mark verbali “LOREN SCOTT”, għal prodotti fi klassi 25
   
      Deċiżjoni tad-Diviżjoni tal-Oppożizzjoni: oppożizzjoni milqugħa għall-prodotti kollha kkontestati u r-reġistrazzjoni tat-trade mark Komunitarja awtorizzata għall-kumplament tal-prodotti mhux ikkontestati tal-applikazzjoni
   
      Deċiżjoni tal-Bord tal-Appell: appell miċħud
   
      Motivi invokati: Ksur tal-Artikoli 42(2) u (3) tar-Regolament tal-Kunsill (KE) Nru 207/2009, tas-26 ta’ Frar 2009 dwar it-trade mark Komunitarja (ĠU L 78, p.1), u tar-Regoli 22 (2) u (3) tar-Regolament tal-Kummissjoni (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU Edizzjoni Speċjali bil-Malti, Kapitolu 17, Vol. 1, p. 189), peress li l-Bord tal-Appell ma evalwax b’mod korrett il-provi prodotti mill-parti li topponi intizi sabiex juru użu ġenwin ta’ trade mark preċedenti fid-dawl tar-rekwiżiti imposti mid-dispożizzjonijiet relevanti u mill-ġurisprudenza, inklużi r-rekwiżiti biex jiġu kkunsidrati l-post, il-ħin, il-portata u n-natura tal-użu ta’ trade mark. Ksur tal-Artikolu 8(1)(b) tar-Regolament tal-Kunsill (KE) Nru 207/2009, peress illi l-Bord tal-Appell naqas milli: (i) jevalwa b’mod korrett ix-xebh viżiv, fonetiku u kunċettwali bejn it-trade marks; u (ii) li jieħu inkunsiderazzjoni b’mod xieraq, il-grad adegwat ta’ xebh bejn it-trade marks rispettivi, u milli jevalwa b’mod korrett il-grad tal-karattru distinttiv tat-trade marks, inkluża l-probabbiltà ta’ konfużjoni.